»За да сте здрави, включете джинджифил в менюто си
Джинджифилът е растение, което от хилядолетия назад намира широко приложение в кулинарията по цял свят. Може да се добавя пресен към някои ястия, да се използва изсушен и стрит на прах като подправка или да се консумира под формата на масло, сок или чай. Има остър, леко пиперлив вкус и характерна миризма.
Той заслужава почетно място на нашата трапеза и е добре да го включваме по-често в менюто си (разбира се без да се прекалява), тъй като той е изключително полезен корен, който изобилства на витамини, хранителни вещества и антиоксиданти, а ползите, които джинджифилът носи за здравето, са безспорни и многобройни.
Съдържащите се в джинджифила антиоксиданти потискат възпаленията в организма и се борят с оксидативния стрес, причинен от свободни радикали и патогени, като по този начин засилват имунната система.
Джинджифилът е богат на ензими, които подпомагат храносмилателните процеси в стомаха и подобряват обработката на храната. Освен това има антиспастично и пребиотично действие и благоприятства за развиването на нормална флора в организма.
Много добре успокоява раздразнения, подут стомах, потиска образуването на газове и спомага за разсейването им.
Една от основните ползи от консумацията на джинджифил. Благодарение на антиоксидантните и мощни противовъзпалителни свойства, джинджифилът стимулира мозъчните функции и влияе благоприятно върху здравето на мозъка.
Помага за облекчаване на мускулна болка
Джинджифилът действа ефикасно при мускулна треска след тренировки като успокоява болката и отпуска тялото. Това се дължи на мощните противовъзпалителни свойства, които този вълшебен корен притежава.
Едно от най-големите предимства на джинджифила е способността му да намалява лошия холестерол в организма и образуването на твърди плаки по стените на съдовете. Така той се грижи за сърдечносъдовата система и понижава риска от сърдечни проблеми.
Коренът от джинджифил намалява кръвната захар, подобрява чувствителността на клетките към инсулина и предотвратява риска от поява на диабет. Това се дължи на голямото количество фибри и антиоксиданти, съдържащи се в него.
Помага за справяне с гаденето и повръщането
Джинджифилът има мощно потискащо действие и е чудесно средство за справяне със състояния на гадене (при бременност, по време на пътуване и др.), повръщане и стомашно-чревни проблеми.
Заслугите са на лютите му съставки - джинджероли и шогаоли, които стимулират метаболизма и тонизират мускулите на червата.